stanford-oval/wikipedia huggingface dataset:
Lehtoukonhattu
Elinympäristö

Lehtoukonhattu kasvaa runsasravinteisissa, melko valoisissa kosteissa tai tuoreissa lehdoissa. Suomessa Kiteen ja Tohmajärven esiintymiä ovat aikaisemmin tuhonneet rehevien lehtojen raivaaminen pelloiksi. Nykyisin kasvupaikkojen suuri uhka on niiden kuusettuminen ja puronvarsien tuhoaminen. Paikallisesti lehtoukonhattua saattaa esiintyä myös viljelykarkulaisena.
Lehtoukonhatun tehokkaaseen pölyttämiseen pystyvät vain muutamat kimalaislajit, kuten Euroopan ainoa selvästi yhteen ravintokasviin erikoistunut kimalaislaji ukonhattukimalainen (Bombus consobrinus). Myös ukonhattukimalainen on Suomessa uhanalainen.
Käyttö

Myrkyllisen lehtoukonhatun juuresta on aikaisemmin tehty myrkkyä syöpäläisten torjumiseen. Se on myös perinteinen puutarhojen koristekasvi.
Myrkyllisyys

Kaikki lehtoukonhatun osat ovat hyvin myrkyllisiä, ja myrkytysoireet vaativat sairaalahoitoa. Sen myrkylliset aineosat ovat alkaloideja: akoniitti ja akonitiini. Pienikin määrä aiheuttaa vatsaoireita, mutta kuolema seuraa aineen aiheuttamasta sydämen vajaatoiminnasta. Kasvi maistuu pahalta joten myrkytyksiä ei juuri tapahdu vahingossa. Myrkyllisyyteen viittaa myös lajin tieteellinen nimi lycoctonum ("sudenmyrkky"), joka johtuu kreikan sanoista lykos, susi ja ktonos, murha.
Aiheesta muualla

Laji.fi: Lehtoukonhattu (Aconitum lycoctonum subsp. septentrionale)
Kasviatlas 2018: Lehtoukonhatun (Aconitum lycoctonum subsp. septentrionale) levinneisyys Suomessa
UPM-Kymmene: Metsiemme lehtokasveja (Arkistoitu – Internet Archive) (pdf)
LuontoPortti: Lehtoukonhattu (Aconitum lycoctonum ssp. septentrionale)
Pohjolan kasvien pauloissa: Aconitum lycoctonum subsp. septentrionale - hukanukonhattu subsp. lehtoukonhattu
Lehtoukonhattuja Kiteellä.
Lehtoukonhatun lehtiä.
Lähikuva kukasta.
Lehtoukonhatun hedelmä muodostuu kolmesta tuppilosta.
Hedelmiä ja siemeniä (Aconitum lycoctonum subsp. vulparia)
Nino Defilippis

Nino Defilippis (21. maaliskuuta 1932 – 13. heinäkuuta 2010) oli italialainen maantiepyöräilijä, joka voitti muun muassa Emilian ympäriajon (1954, 1955), Piedmonten ympäriajon (1954, 1958), Lombardian ympäriajon (1958) ja Toscanan ympäriajon (1960).
Defilippis pärjäsi myös Sveitsin, Italian, Ranskan sekä Espanjan ympäriajoissa ja Pariisi–Nizza-ajossa, mutta ei koskaan yltänyt niissä kokonaiskilpailun voittajaksi.
Niall McGinn

| 0 | 1 | 2 | 3 |
| --- | --- | --- | --- |
 McGinn Celticin peliasussa vuonna 2009
Henkilötiedot
Syntymäaika: 20. heinäkuuta 1987 (ikä 37)
Syntymäpaikka: Dungannon, Pohjois-Irlanti
Pelipaikka: oikea laitalinkki
Pituus: 173 cm
Paino: 70 kg
Seura
Seura: Aberdeen
Pelinumero: 10
Seurat
| Vuodet | Seura | O | (M) |
| 2005–2008 | Dungannon Swifts | 42 | (4) |
| 2008–2009 | Derry City | 31 | (6) |
| 2009–2012 | Celtic | 28 | (4) |
| 2011–2012 | → Brentford (laina) | 37 | (5) |
| 2012– | Aberdeen | 143 | (48) |
| Yhteensä | Yhteensä | 281 | (67) |
Maajoukkue
| 2008– | Pohjois-Irlanti | 53 | (3) |
 Seurajoukkueuran tilastot kattavat vain kansalliset sarjat, päivitetty 1. heinäkuuta 2016.  Maajoukkueuran tilastot päivitetty 10. marraskuuta 2018.
Niall McGinn (s. 20. heinäkuuta 1987 Dungannon, Pohjois-Irlanti) on pohjoisirlantilainen jalkapalloilija. Pelipaikaltaan hän on oikea laitalinkki. McGinn edustaa Skotlannin valioliigassa pelaavaa Aberdeenia.
Seurajoukkueura

McGinn aloitti uransa Dungannon Swiftsissä, jossa pelasi ensimmäisen Pohjois-Irlannin Valioliigan ottelunsa kaudella 2005–2006. Kaikkiaan hän edusti seuraa 42 liigaottelussa tehden neljä maalia. Kaudella 2008 McGinn pelasi 31 ottelua ja teki kuusi maalia League of Ireland Premier Divisionissa Derry Cityssä. Vuosina 2009–2011 McGinn edusti Celticiä 28 Skotlannin valioliigan ottelussa tehden neljä maalia. Hän voitti seurassa Skotlannin cupin kaudella 2010–2011. Kaudella 2011–2012 McGinn edusti Brentfordia Englannin ykkösliigassa tehden 37 sarjaottelussa viisi maalia.
Kaudeksi 2012–2013 McGinn siirtyi Skotlannin valioliigaan Aberdeeniin. Aberdeenissa McGinn on pelannut kauden 2015–2016 loppuun mennessä 143 liigaottelua, joissa hän on tehnyt 48 maalia. Hänen maalimäärällä mitattuna paras kautensa on ollut 2012–2013, jolloin hän teki 35 liigaottelussa 20 maalia.
Maajoukkueura

Pohjois-Irlannin maajoukkueessa McGinn on pelannut vuodesta 2008 lähtien. McGinn valittiin mukaan EM-kilpailuihin 2016, jossa hän teki maalin 2–0-voittoon päättyneessä alkulohko-ottelussa Ukrainaa vastaan.
Olavi Niilonpoika Tavast

Olavi Niilonpoika Tavast (k. 1460) oli suomalainen valtaneuvos. Hän oli Hollolan kihlakunnan tuomari ja Hämeen linnan linnanpäällikkö. Hän jakoi kuninkaan määräyksestä vuonna 1452 Hämeen erämaita asutukseen. Lammin Porkkalan kartano oli hänen omistuksessaan.
Tavastin muistiinpanot taloudenpidosta ovat säilyneet ja ne kertovat aikakauden aateliston taloudenhoidosta ja maanhankinnasta.
Oerlikon Contraves

Oerlikon 20 mm -ilmatorjuntakanuuna.
Oerlikon Contraves on sveitsiläinen ilmatorjuntakanuunoita valmistava yritys, jonka osake-enemmistön saksalainen Rheinmetall osti vuonna 1999. Nykyään Oerlikon Contraves työllistää maailmanlaajuisesti 2 100 työntekijää ja sen liikevaihto on 522 miljoonaa Sveitsin frangia.
Oerlikon perustettiin vuonna 1906 Sveitsissä. Ilmatorjunta-aseita se ryhtyi valmistamaan vuonna 1924. Kokonaan ilmatorjunta-aseita valmistava yhtiö muodostettiin 1936 nimellä Oerlikon Contraves (latinaa, suom. lintuja vastaan).
Yhtiön kuuluisaa vuoden 1914 mallia olevaa 20 mm kanuunaa käytettiin sekä ensimmäisessä että toisessa maailmansodassa ja se on käytössä yhä. Aseen kopioita ja versioita valmistivat Saksan, Ranskan, Britannian ja Japanin asetehtaat.
Yhdysvaltalaisia versioita kuten Mk 4, Mk 10 ja Mk 24 käytettiin toisen maailmansodan ajoista aina Vietnamin sotaan asti. Aluksi sitä käytettiin Yhdysvaltain laivastossa ilmatorjuntaan japanilaisten kamikaze-hyökkäyksiä vastaan. Useimmat sota-alukset lentotukialuksista torpedoveneisiin oli varustettu Oerlikonin tykeillä. Ne pysyivät käytössä aina 1970-luvulle, jolloin ne korvattiin 20 mm Mk 16 -tykeillä.
1950-luvun alussa yhtiö kehitti 35 mm ilmatorjuntakanuunan Oerlikon KD:n, joka on modernisoituna käytössä myös Suomessa.
Aiheesta muualla

Kuvia tai muita tiedostoja aiheesta Oerlikon Contraves Wikimedia Commonsissa
Okehazaman taistelu

Okehazaman taistelu oli Japanin Sengoku-kaudella käyty taistelu, jossa Oda Nobunaga kukisti Imagawa Yoshimoton.
Taistelun kulku

Touko- tai kesäkuussa 1560 Imagawa-klaania johtanut Imagawa Yoshimoto johti 35 000 sotilaan armeijansa kohti Kiotoa. Oda-klaanin alueilla Owarin provinssissa hänen joukkonsa valloittivat Washizun ja Marunen linnoitukset ja pystyttivät leirin Dengaku-hazaman puustoiseen solaan. Nobunaga sai tietää tiedustelijoiltaan vihollisensa liikkeistä ja vastasi tähän johtamalla omat joukkonsa Zenshōjin temppeliin lyhyen matkan päähän.
Nobunaga päätti yllättää vastustajansa. Hän jätti pienen joukon sotilaita temppelille varustettuna lukuisin sotalipuin, jotta vaikuttaisi siltä, että hänen pääjoukkonsa on temppelillä. Samalla hän johti noin 1 500 sotilaan pääjoukkonsa metsän kautta Imagawan selustaan.
Imagawan joukot eivät osanneet odottaa hyökkäystä ja olivat juhlineet voittojaan laululla, tanssilla ja sakella. Myös alkava sade auttoi Odan sotilaita etenemään huomaamattomasti, ja he saapuivat leirille iltapäivällä. Kun myrsky lakkasi, Nobunagan miehet hyökkäsivät leiriin pohjoisesta. Imagawan joukot joutuivat kaaokseen, pakenivat hyökkääjiä ja jättivät komentajansa teltan suojelematta. Imagawa Yoshimoto ei tiennyt hyökkäyksestä vaan saapui ulos teltasta ojentaakseen humaltuneita miehiään. Hän huomasi vastustajansa liian myöhään, mutta onnistui torjumaan ensimmäisen keihääniskun. Seuraava samurai vei hänen päänsä.
Yoshimoton ja lähes kaikkien vanhempien upseerien kuoltua jäljelle jääneet Imagawan miehet liittyivät Odan armeijaan. Taistelun seurauksena Imagawa-klaani kuihtui, ja useat tätä seuranneet liittyivät Odaan, näiden mukana Tokugawa Ieyasu.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Battle of Okehazama
Käännös suomeksi
Ocean’s Eleven – korkeat panokset

| Ocean’s Eleven – korkeat panokset> Ocean’s Eleven |
| --- | --- |
 Elokuvan DVD -painoksen kansikuva.
Ohjaaja:  Steven Soderbergh
Käsikirjoittaja:  Ted Griffin
Tuottaja:  Jerry Weintraub
Säveltäjä:  David Holmes
Kuvaaja:  Steven Soderbergh
Leikkaaja:  Stephen Mirrione
Pääosat:   George Clooney  Brad Pitt  Matt Damon  Andy García  Julia Roberts  Bernie Mac  Don Cheadle  Casey Affleck  Scott Caan  Elliott Gould  Eddie Jemison  Shaobo Qin  Carl Reiner 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  InterCom Netflix
Ensi-ilta:   7. joulukuuta 2001  18. tammikuuta 2002
Kesto:  116 minuuttia
Alkuperäiskieli:  englanti italia kantoninkiina
Budjetti:  85 000 000 $
Tuotto:  450 717 150 $
Seuraaja:  Ocean’s Twelve
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Ocean’s Eleven – korkeat panokset on Steven Soderberghin ohjaama ja Ted Griffinin käsikirjoittama toimintakomedia, joka sai ensi-iltansa vuonna 2001. Elokuva pohjautuu vuonna 1960 valmistuneeseen Kovat kaverit -elokuvaan (engl. Ocean’s Eleven), jonka ohjasi Lewis Milestone.
Elokuvassa vankilasta juuri vapautuneen Danny Oceanin (George Clooney) johtama 11 miehestä koostuva ryhmä suunnittelee ja toteuttaa kolmen lasvegasilaisen huipputarkasti vartioidun kasinon ryöstön.
Ocean’s Elevenille on tehty kaksi jatko-osaa, Ocean’s Twelve (2004) ja Ocean’s Thirteen (2007).
Pääosissa

| 0 | 1 | 2 |
| --- | --- | --- |
|  George Clooney  | … |  Daniel ”Danny” Ocean     |
|  Brad Pitt  | … |  Robert ”Rusty” Ryan     |
|  Don Cheadle  | … |  Basher Tarr   |
|  Matt Damon  | … |  Linus Caldwell   |
|  Carl Reiner  | … |  Saul Bloom   |
|  Elliott Gould  | … |  Reuben Tishkoff   |
|  Bernie Mac  | … |  Frank Catton   |
|  Scott Caan  | … |  Turk Malloy   |
|  Casey Affleck  | … |  Virgil Malloy   |
|  Eddie Jemison  | … |  Livingston Dell   |
|  Shaobo Qin  | … |  Yen   |
|  Andy García  | … |  Terry Benedict   |
|  Julia Roberts  | … |  Tess Ocean   |
Vastaanotto

Tv-maailma-lehdessä vuonna 2024 Pertti Avola kehui elokuvaa yhdeksi Hollywoodin 2000-luvun onnistuneimmista isoista viihde-elokuvista ja antoi sille neljä tähteä viidestä.
Aiheesta muualla

Ocean’s Eleven – korkeat panokset Internet Movie Databasessa (englanniksi)
Elokuvan käsikirjoitus Dailyscript.com-sivustolla (PDF)
Nowoczesna

| Nowoczesna |
| --- | --- |
  
  
  
Perustettu:  31. toukokuuta 2015
Johto:   Adam Szłapka (pj.) 
Ideologia:  liberalismi, EU-myönteisyys liberaalinationalismi
Poliittinen kirjo:  keskusta
Sejm:  6 / 460
Senaatti:  1 / 100
Kansainväliset jäsenyydet:  – ALDE
Nuorisojärjestö:  Młodzi .Nowocześni
Kotisivu:  nowoczesna.org
Infobox OKNimi-testi OK: 
Nowoczesna (virallisesti .Nowoczesna) on puolalainen liberaali puolue. Se kuuluu Puolan parlamentissa Eurooppalainen koalitio -allianssiin (puo. Koalicja Europejska).
Puolueen perusti ekonomisti Ryszard Petru nimellä "NowoczesnaPL" (Moderni Puola) 31. toukokuuta 2015. Nimi oli kuitenkin liian lähellä jo olemassa olevaa kansalaisjärjestöä "Fundacja Nowoczesna Polska" (Moderni Puola -säätiö), joten puolueen uudeksi nimeksi tuli .Nowoczesna (moderni) elokuussa 2015.
Vaalimenestys

Ensimmäisiin parlamenttivaaleihinsa puolue osallistui vuonna 2015, jolloin se sai 28 paikkaa Sejmissa. Viimeisimmissä vaaleissa 2019 se oli mukana Europpalaisen koalition jäsenenä ja sai 8 paikkaa. Koalitio kokonaisuudessaan muodostaa Sejmin toiseksi suuremman ryhmän.
Puolueen ensimmäiset eurovaalit olivat vuonna 2019, joissa se ei voittanut omia paikkoja, mutta Eurooppalainen koalitio sai 22 meppiä.
Ideologia ja näkemyksiä

Nowoczesnaa on verrattu Saksan FDP-puolueeseen puolueen myötäiltyä tämän talousliberalistisia linjoja.
Puolue määrittelee itsensä vastavoimaksi ennen kaikkea Laki ja oikeus -puolueelle. Puolueohjelmassaan Nowoczesna mm.:
Vaatii maan oikeuslaitoksen korjaamista, jotta se voi asettaa poliitikkoja syytteeseen rikoksista.
Kannattaa vapaampaa taloutta ja elinkeinoelämän vähäisempää sääntelyä.
Tuomitsee syrjinnän sukupuolen, mielipiteen, seksuaalisen suuntautumisen, uskonnon ja rodun perusteella.
Pyrkii estämään isänmaallisuuden sekoittumasta nationalismiin ja ksenofobiaan.
Vaatii veronpalautusta niille, joiden ansiot jäävät köyhyysrajan alapuolelle terveysvakuutuksen maksamisen jälkeen.
Okeanidit

Okeanidit, Gustave Doré, 1860
Okeanidit (m.kreik. Ὠκεανίδες, Ōkeanides, lat. Oceanides) olivat kreikkalaisessa mytologiassa titaanien Okeanos ja Tethys kolmetuhatta tytärtä. Jokainen heistä oli suojelushenki tietylle joelle, lähteelle, lammikolle tai merelle; side oli niin kiinteä, että suojelijattaren hyvinvointi vaikutti kohteensa hyvinvointiin ja päinvastoin (kts. nymfi). Okeanoksella ja Tethyksellä oli myös kolmetuhatta poikaa, jokijumalaa. Yleensä okeanidilla viitataan kuitenkin vain tyttäriin, mutta välillä antiikin kirjoituksissa myös miespuoliset jälkeläiset lasketaan kuuluviksi heihin.
Luettelo okeanideista

Hesiodos, Apollodoros ja Hyginus luettelevat seuraavia okeanideja nimeltä:
Akaste
Admete
Aithra
Amaltheia
Amfiro
Amfitrite
Argia
Asia
Beroe
Bolbe
Daira
Dione
Doris
Eidyia tai Idyia
Elektra
Efyra
Eudore
Europe
Eurynome
Filyra
Galaksaure
Hippo
Ianeira
Ianthe
Kallirrhoe
Kalypso
Kafira
Kerkeis
Keto
Khryseis
Klio
Klymene
Klytie tai Klytia
Leukippe
Lysitheia
Melia
Meliboia
Menestho
Merope
Metis
Nemesis
Okyroe
Pasithoe
Peitho
Periboia
Perse tai Perseis
Petraia
Pleione
Pluto
Polydora
Prymno
Rhode
Styks
Telesto
Thoe
Tykhe
Urania
Zeukso
Levytanko

Yhdysvaltain armeijan sotilas nostamassa tankoa voimanostopenkistä.
Levytanko on voimaharjoitteluväline, jota käytetään lihasvoimaharjoittelussa, painonnostossa ja voimanostossa. Tanko on valmistettu metallista ja sen normaali pituus on 2,2 metriä. Halkaisijaltaan se on 25 millimetriä ja päistä 50 millimetriä. Tanko on laakeroitu päistä jotta levypainot saavat pyöriä vapaasti esimerkiksi tehtäessä tempausta. Otekohdissa on karhea pinta, joka auttaa nostajaa saamaan pitävämmän otteen.
Tangon kumpaankin päähän lastataan kulloinkin halutun painoisia kiekkomaisia painoja. Jotta kiekot eivät pääsisi putoamaan tangolta käytön aikana, ne voidaan lukita paikalleen esimerkiksi puristamalla ne otekohdan ulkopuolella olevia vastinkappaleita vasten kiertovipusalpainten avulla. Salpalaitteita kutsutaan tavallisesti lukoiksi. Lukituksen pitävyys usein varmistetaan salpaan asetettavalla sokalla. Kuntosaleillakin käytettävät harjoittelutangot painavat tavallisesti 20 kilogrammaa.
Lisäksi käytetään epävirallisia erityisesti kotikäyttöön suunniteltuja 25 mm tai 30 mm halkaisijaltaan olevia tankoja. Tankojen pituus vaihtelee yleensä noin 150 ja 180 cm välillä ja tällaisten tankojen paino vaihtelee noin 6 ja 10 kg välillä.
Olympialaisissa > Miesten tanko

Miesten olympialaisissa käyttämä tanko on 2,2 metrin pituinen ja painaa 20 kiloa. Kansainvälinen painonnostoliitto IWF ei hyväksy pitempien tai paksumpien tankojen käyttöä. Voimanostossa kuitenkin usein käytetään epävirallisissa kilpailuissa tätä tukevampaa tankoa. Otekohtien väli on tavallisesti 810 millimetriä.
Olympialaisissa > Naisten tanko

Naisten tanko on samankaltainen kuin miestenkin, mutta pituudeltaan 2,05 metriä ja painoltaan 15 kiloa.
Olympialaisissa > Levypainot

Yli 10-kiloisten levypainojen halkaisija on 450 millimetriä. Alle 10-kiloisisten levypainojen halkaisija vaihtelee. Yli 10-kiloisissa levypainoissa on myös kuminen ”iskunvaimennin” vaimentamassa iskua, joka syntyy, kun tanko pudotetaan maahan.
Olympiakisoissa levypainojen värin on oltava seuraavan taulukon mukainen:
25 kg: punainen
20 kg: sininen
15 kg: keltainen
10 kg: vihreä
5 kg: valkoinen
2,5 kg: punainen
2 kg: sininen
1,5 kg: keltainen
1 kg: vihreä
0,5 kg: valkoinen
IWF:n hallinnoimien kisojen ulkopuolella voimanostossa on olympiapainojen lisäksi käytössä seuraavat painot:
50 kg: vihreä
45 kg: kulta (käytetään vain harvoissa voimanostoliitoissa)
Harjoittelussa käytettävät painot eivät yleensä ole määrätyn värisiä, eikä niissä tavallisesti ole kumia vaimentamassa iskua.
Olympialaisissa > Lukot

Tangoissa käytettävät lukot ovat useimmiten metallia, mutta niistä valmistetaan myös muista aineista. Lukkojen paino on niin miehillä kuin naisillakin enimmillään 2,5 kiloa. Tangon kokonaispaino ilman levykiekkoja riippuu lukkojen painosta. Miehillä kokonaispaino on enimmillään 25 kiloa ja naisilla 20 kiloa.
Aiheesta muualla

Kuvia tai muita tiedostoja aiheesta Levytanko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:barbell
Käännös suomeksi
Ocean’s 8

| Ocean’s 8 |
| --- | --- |

Ohjaaja:  Gary Ross
Käsikirjoittaja:   Gary Ross  Olivia Milch 
Tarina:  Gary Ross
Tuottaja:   Steven Soderbergh  Susan Ekins 
Säveltäjä:  Daniel Pemberton
Kuvaaja:  Eigil Bryld
Leikkaaja:  Juliette Welfling
Pukusuunnittelija:  Sarah Edwards
Pääosat:   Sandra Bullock  Cate Blanchett  Anne Hathaway  Mindy Kaling  Sarah Paulson  Awkwafina  Rihanna  Helena Bonham Carter 
Valmistustiedot
Valmistusmaa:  Yhdysvallat
Tuotantoyhtiö:   Warner Bros. Pictures  Village Roadshow Pictures  Smokehouse Pictures  Larger Than Life Productions 
Levittäjä:  Warner Bros. Pictures
Ensi-ilta:   2018-6-55. kesäkuuta 2018 (New York)  2018-6-88. kesäkuuta 2018 (Yhdysvallat)  2018-6-2727. kesäkuuta 2018 (Suomi)  
Kesto:  110 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Ocean’s 8 on vuonna 2018 ensi-iltansa saanut yhdysvaltalainen rikoskomediaelokuva. Se on spin-off elokuvalle Ocean’s Eleven – korkeat panokset (2001). Elokuvan pääosissa näyttelevät Sandra Bullock, Cate Blanchett, Anne Hathaway, Mindy Kaling, Sarah Paulson, Awkwafina, Rihanna ja Helena Bonham Carter.
Ocean’s 8 sai ensi-iltansa Yhdysvalloissa 8. kesäkuuta 2018.
Juoni

Aiemmista elokuvista tutun Danny Oceanin (George Clooney) sisko, Debbie Ocean (Sandra Bullock), vapautuu vankilasta ja päättää jatkaa rikollista uraansa. Hän värvää avukseen seitsemän muuta naista, joiden avulla hän aikoo ryöstää arvokkaan Toussaint-nimisen timanttikaulakorun Met-gaalassa.
Rooleissa

| 0 | 1 | 2 |
| --- | --- | --- |
|  Sandra Bullock  | … |  Debbie Ocean   |
|  Cate Blanchett  | … |  Lou   |
|  Anne Hathaway  | … |  Daphne Kluger   |
|  Mindy Kaling  | … |  Amita   |
|  Sarah Paulson  | … |  Tammy   |
|  Awkwafina  | … |  Constance   |
|  Rihanna  | … |  Nine Ball   |
|  Helena Bonham Carter  | … |  Rose Weil   |
|  Richard Armitage  | … |  Claude Becker   |
|  James Corden  | … |  John Frazier   |
|  Dakota Fanning  | … |  Penelope Stern   |
|  Nathanya Alexander  | … |  Veronica   |
|  Elliott Gould  | … |  Reuben Tishkoff   |
|  Shaobo Qin  | … |  Yen   |
Aiheesta muualla

Ocean’s 8 Internet Movie Databasessa (englanniksi)
Nick Cousins

| Nick Cousins |
| --- | --- |

Henkilötiedot
Syntynyt: 20. heinäkuuta 1993 (ikä 31) Belleville, Ontario, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  180 cm
Paino:  84 kg
Seura
Seura:  Ottawa Senators
Sarja:  NHL
Pelaajaura
Pääsarjaura:  2012–
Aik. seurat:  Sault Ste. Marie Greyhounds (OHL   Adirondack Phantoms (AHL) Lehigh Valley Phantoms (AHL) Philadelphia Flyers (NHL) Arizona Coyotes (NHL) Montreal Canadiens (NHL)   Vegas Golden Knights (NHL)   Nashville Predators (NHL)   Florida Panthers (NHL)
NHL-varaus:  68. varaus, 2011 Philadelphia Flyers
KHL-varaus:  121. varaus, 2015 HK Sotši
Nick Cousins (s. 20. heinäkuuta 1993 Belleville, Ontario, Kanada) on kanadalainen jääkiekkoilija, joka edustaa NHL-seura Ottawa Senatorsia. Hän on Philadelphia Flyersin kolmannen kierroksen varaus vuodelta 2011. Cousins on laukoo vasemmalta puolelta ja on pelipaikaltaan keskushyökkääjä.
Ura

| Stanley Cup  |
| --- | --- | --- |
|  | Florida Panthers | 2024  |
Sault Ste. Marie Greyhounds varasi Cousinsin vuoden 2009 CHL:n varaustilaisuudessa 21. pelaajana. Debyyttikaudellaan, 2009–2010 Cousins pelasi Greyhoundsissa 67 ottelua, joissa teki tehot 11+21=32. Viidessä pudotuspeliottelussa hän sai yhden syöttöpisteen. Toisella kaudellaan Cousins oli joukkueen sisäisen pistepörssin toinen Daniel Catenaccin jälkeen tehtyään 68 runkosarjaottelussa tehot 29+39=68. Kauden päätteeksi hänet valittiin edustamaan Kanadan maajoukkuetta alle 18-vuotiaiden maailmanmestaruuskilpailuissa. Hän teki turnauksen seitsemässä ottelussa neljä maalia sekä neljä syöttöpistettä ja kärsi kymmenen rangaistusminuuttia.
Kesän NHL:n varaustilaisuudessa Philadelphia Flyers varasi Cousinsin kolmannella kierroksella 68. pelaajana. Cousins pelasi koko kauden 2011–2012 AHL:ssä merkkauttaen 65 ottelussa 35+53=88 tehopistettä ja ollen näin koko liigan pistepörssin viides. Maaliskuussa 2012 Cousins solmi Flyersin kanssa kolmivuotisen tulokassopimuksen. Kauden lopussa Cousins teki vielä ammattilaisdebyyttinsä Flyersin AHL-farmiseura Adirondack Phantomsin paidassa.
Kaudeksi 2012–2013 Cousins palasi Greyhoundsiin, jossa hän pelasi 64 ottelua tehden 27 maalia sekä 76 syöttöpistettä eli yhteensä 103 tehopistettä. Tällä hän sijoittui pistepörssissä kolmanneksi. Pudotuspelien kuudessa ottelussa hän teki kuusi pistettä. OHL-kauden päätyttyä Cousins siirtyi vielä Phantomsiin, jossa ehti pelata seitsemän runkosarjaottelua. Kausi 2013–2014 oli Cousinsin ensimmäinen kokonainen ammattilaistasolla. Hän pelasi Phantomsissa 74 ottelua ja teki niissä 29 tehopistettä.
Cousins pelasi ensimmäisen NHL-ottelunsa 17. maaliskuuta 2015 Vancouver Canucksia vastaan. Hän sai jääaikaa 10.04 minuuttia. Yhteensä hän pelasi kauden 2014–2015 aikana 11 NHL-ottelua. Flyersin uudessa farmiseurassa Lehigh Valley Phantomsissa Cousins pelasi 64 ottelua tehden tehot 22+34=56. Tammikuussa 2015 hänet valittiin kuukauden pelaajaksi. Kaudella 2015–2016 Cousins pelasi 36 NHL-ottelua, joissa hän teki kuusi maalia ja neljä syöttöpistettä. AHL:ssä hän pelasi 38 ottelua tehden yhtä monta pistettä ja pääsi pelaamaan tähdistöottelussa.
Heinäkuussa 2016 Cousins ja Flyers solmivat kauden 2016–2017 kattavan sopimuksen. Cousins pelasi koko kauden NHL:n puolella, jossa hän teki 60 pelissä kuusi maalia sekä kymmenen syöttöpistettä.
Kauden päätyttyä, kesäkuussa 2017 Flyers kauppasi Cousinsin pelaajaoikeudet Arizona Coyotesille. Coyotes teki Cousinsin kanssa kahden vuoden mittaisen sopimuksen.
Lokakuussa 2020 Cousins teki vapaana agenttina Nashville Predatorsin kanssa kaksivuotisen ja yhteensä kolmen miljoonan dollarin arvoisen sopimuksen.
Heinäkuussa 2022 Cousins teki vapaana agenttina Florida Panthersin kanssa kaksivuotisen sopimuksen.
Elokuussa 2024 Cousins teki vapaana agenttina Ottawa Senatorsin kanssa vuoden mittaisen ja 800 000 dollarin arvoisen sopimuksen.